Ο ρόλος της 25 υδροξυβιταμίνης D στην αρτηριακή σκληρία σε παιδιά με μεταμόσχευση νεφρού και νεφρωσικό σύνδρομο
Creators: name: Χατζηπαπά, Νικολέτα Γεωργίου
Publisher: name: Aristotle University of Thessaloniki
Year: 2018
Subjects: 25 υδροξυβιταμίνη D
Μεταμόσχευση νεφρού
Νεφρωσικό σύνδρομο
Αρτηριακή σκληρία
25 hydroxyvitamin D
Kidney transplantation
Nephrotic syndrome
Arterial stiffness

description: Εισαγωγή: Με τον όρο αρτηριακή σκληρία περιγράφονται οι μειωμένες ελαστικές ιδιότητες του αγγειακού τοιχώματος που επάγεται από την παρουσία παραγόντων κινδύνου όπως η δυσλιπιδαιμία, η αρτηριακή υπέρταση, η χρόνια νεφρική νόσος. Σε παιδιά μετά από μεταμόσχευση νεφρού έχει περιγραφεί σημαντική αύξηση της ΑΣ. Επιπλέον, μειωμένα επίπεδα 25(OH)D3 έχουν παρατηρηθεί σε ασθενείς που έχουν υποβληθεί σε μεταμόσχευση νεφρού ή πάσχουν από νεφρωσικό σύνδρομο (ΝΣ). Σκοπός: Σκοπός της μελέτης ήταν να διερευνηθεί ο ρόλος των επίπεδων της 25(ΟΗ)D3 στην εμφάνιση της ΑΣ σε παιδιά και εφήβους με μεταμόσχευση νεφρού και ΝΣ. Πληθυσμός και μέθοδοι: Τον πληθυσμό της μελέτης αποτέλεσαν παιδιά μετά από μεταμόσχευση νεφρού και παιδιά που πάσχουν από ΝΣ και παρακολουθούνται στην Α Παιδιατρική κλινική ΑΠΘ. Σε όλους του ασθενείς έγινε καταγραφή δημογραφικών, σωματομετρικών, κλινικών δεδομένων. Επίσης μετρήθηκαν η αρτηριακή πίεση, η ταχύτητα του σφυγμικού κύματος (PWV), και ο δείκτης ενίσχυσης ανακλώμενων κυμάτων (Aix), καθώς και η , 25 (ΟΗ)D3 και βιοχημικοί δείκτες . Αποτελέσματα: Στην ομάδα παιδιών με ΝΣ βρέθηκε συσχέτιση της 25(OH)D3 με τη περίμετρο μέσης (p=0,047), τις τιμές της HDL (p=0,029) και το Alx μετά από διόρθωση με τη ΣΑΠ και την αλβουμίνη (p=0,000). Oι δείκτες ΑΣ στα παιδιά με ΝΣ σχετίζονταν με τις τιμές της ΑΠ και τη θεραπεία με κορτικοστεροειδή (p=0,007). Στην ομάδα παιδιών με μεταμόσχευση νεφρού η 25(OH)D3 σχετιζόταν με την ολική χοληστερόλη (p=0,009) και την LDL(p=0,003). Οι δείκτες ΑΣ συσχετίζονταν με τις τιμές της ΑΠ (p=0,044). Επιπλέον βρέθηκε ότι όσο περισσότερος χρόνος περνά από τη μεταμόσχευση τα επίπεδα της 25(OH)D3 αυξάνονται και υπάρχει θετική συσχέτιση της βιταμίνης με τη διάρκεια της κάθαρσης πριν τη μεταμόσχευση. Συμπεράσματα: Τα αποτελέσματα της μελέτης δεν έδειξαν ανεξάρτητη συσχέτιση της 25(OH)D3 με δείκτες ΑΣ στα παιδιά με νεφρωσικό σύνδρομο ή μετά από μεταμόσχευση νεφρού. Ωστόσο, η μελέτη έδειξε σημαντική επίπτωση της ανεπάρκειας της 25(OH)D3 στις δύο ανωτέρω ομάδες ασθενών.
description: Introduction: Arterial stiffness (AS) is a condition, which describes the reduced elastic properties of the vascular wall induced by the presence of risk factors such as dyslipidemia, arterial hypertension, chronic renal disease. In children after kidney transplantation, increased AS has been described. Also, decreased levels of 25(OH)D3 have been observed in patients who have undergone kidney transplantation or are suffering from nephrotic syndrome (NS). Aim: The purpose of the study was to investigate the role of 25(OH)D3 levels in the onset of AS in children and adolescents with kidney transplantation and stroke. Population and Methods: The study population was consisted of children after kidney transplantation and children suffering from NS followed up at the 1st Pediatric Clinic of AUTH. Demographic, somatometric, clinical data were recorded in all patients. Blood pressure, pulse wave velocity (PWV), and augmentation index (AIx) as well as 25(OH)D3 and biochemical markers were also measured. Results: In the group of children with NS, 25(OH)D3 correlated with waist circumference (p = 0.047), HDL (p = 0.029). 25(OH)D3 correlated with Alx after controlling for SBP and albumin (p = 0.000). AS indices in children with NS also correlated with BP and corticosteroid treatment (p = 0.007). In the kidney transplant group, 25(OH)D3 was associated with total cholesterol (p=0.009) and LDL (p=0.003). The AS indices correlated with BP values (p=0.044). In addition, it was found that the longer the time passes from the transplantion, the levels of 25(OH)D3 increase and there is a positive correlation with the duration of the pre-transplant dialysis duration. Conclusions: The results of the study did not show any independent correlation of 25(OH)D3 with AS indices in children with nephrotic syndrome or after kidney transplantation. However, the study showed a significant incidence of 25(OH)D3 deficiency in the two above-mentioned patient groups.